วิถีพอเพียงทำแล้วรวย
ออมสินเผยโพลปรัชญาเศรษฐกิจพอเพียง หนุนมีเงินออมเพิ่มหนี้สินลดฮวบ
11 เม.ย. 2560

โพสต์ทูเดย์ - ออมสินเผยโพลปรัชญาเศรษฐกิจพอเพียง หนุนมีเงินออมเพิ่มหนี้สินลดฮวบรายงานข่าวจากศูนย์วิจัยเศรษฐกิจ ธุรกิจและเศรษฐกิจฐานราก ธนาคารออมสิน เปิดเผยผลการสำรวจทัศนะเกี่ยวกับการนำหลักปรัชญาเศรษฐกิจพอเพียงมาใช้ในการดำเนินชีวิตของประชาชนฐานราก พบว่า หลักเศรษฐกิจพอเพียงที่นิยมนำมาใช้ในชีวิตประจำวัน3 อันดับแรก คือ เรื่องการเก็บออม 69.9%การลดค่าใช้จ่ายที่ไม่จำเป็น 69% อยู่อย่างเหมาะสมกับฐานะ 59.6%สำหรับชีวิตความเป็นอยู่หลังจากนำหลักปรัชญาเศรษฐกิจพอเพียงมาใช้พบว่า ชีวิตความเป็นอยู่โดยรวมดีขึ้น 55.7% ไม่เปลี่ยนแปลง 25.6% ลดลง 18.7% โดยเฉพาะมีเงินออมเพิ่มขึ้น 39.5% มีรายได้เพิ่มขึ้น 29.9% และมีหนี้สินลดลง 40.6%นอกจากนี้ พบว่าประชาชนฐานรากส่วนใหญ่มีความเข้าใจเกี่ยวกับหลักปรัชญาเศรษฐกิจพอเพียงในระดับปานกลาง และมีการนำมาใช้ในชีวิตประจำวันได้ โดยส่งผลให้มีสติมีความสุขในชีวิต มีการเอื้อเฟื้อต่อผู้อื่น และมีความสามัคคีกับคนรอบข้างและคนในครอบครัวทั้งนี้ ธนาคารออมสินยังได้สำรวจดัชนีความเชื่อมั่นเศรษฐกิจฐานราก (GSI) ไตรมาส 4/2559 พบว่าปรับตัวดีขึ้นจากไตรมาสก่อนมาอยู่ที่ระดับ 49.9 ใกล้เคียงระดับปกติ และ GSI ใน 6 เดือน ปรับตัวเพิ่มขึ้นอยู่ที่ระดับ 52.8 โดยความเชื่อมั่นด้านภาระหนี้สินและการออมเพิ่มขึ้นจากไตรมาส 3 ส่วนด้านการจับจ่ายใช้สอย การหารายได้การหางานทำ และภาวะเศรษฐกิจปรับตัวลดลงเล็กน้อย